Arkeologit avaavat yli 2 000 vuotta suljettuna olleen arkun.
Tämä on suuri riski.
Arkun päällä on iso halkeama.
Sisällä saattaa olla harvinainen, koskematon muumio.
Olemmeko valmiina?
Valmiina? Erittäin huolellisesti.
Kuninkaiden laakso.
Egyptin Kulta-ajan faaraoiden ikuinen lepopaikka.
Näillä vuorilla arkeologit ovat tehneet-
eräitä historian merkittävimpiä löytöjä.
Kuninkaallisten ruumiita ajalta 3 000 vuotta sitten.
Nämä kuninkaat edustavat muumiointitaiteen huippuaikaa-
kun ruumis käärittiin öljyihin ja kankaisiin, jottei se mätänisi.
Mutta tämän pyhän tavan kehittyminen on yhä mysteeri.
Miksi ja miten egyptiläiset alkoivat säilöä ruumiita?
Ja mitä tapahtui muumioinnille, kun yli 2 000 vuotta sitten-
muinainen Egypti vallattiin?
Nykyään arkeologit kaikkialla Egyptissä-
etsivät muumioita sivilisaation alkuajoilta-
maan viimeiseen kukoistukseen-
tutkiessaan muumioinnin nousua ja katoamista.
Texasilainen arkeologi Meredith Brand näki ensimmäisen muumionsa-
Lontoon British Museumissa 7-vuotiaana.
Siitä asti hän on todella halunnut selvittää niiden salaisuudet.
Hiljaisuuden ja tuulen voi kuulla. Tiesin tämän olevan pyhä paikka.
Meredith on tullut faaraoiden haudoille-
sillä hän uskoo, että muumioinnin alkuperän salaisuudet-
löytyvät täältä.
Paikassa on tärkeitä vihjeitä muumiointiprosessista-
sekä teknologian suhteen että myös rituaalien ja syiden-
miksi muinaiset egyptiläiset halusivat säilöä ruumiit.
Laaksosta on löydetty yli 60 hautaa.
Useimmat on koriseltu lattiasta kattoon yksityiskohtaisin kuvin.
Kaiverrukset ja maalaukset ovat eläviä ja upeita.
Taideteokset suunniteltiin auttamaan muumio turvallisesti tuonpuoleiseen.
Meredith etsii todisteita muinaisten eygptiläisten-
muumiointiobsessiosta.
Olen tullut tänne tätä varten.
No niin.
Näen tässä shakaalipäisen Anubis-jumalan-
joka suorittaa muumiointia, mikä oli hänen pyhä roolinsa.
Kuva edustaa ensimmäistä muumiointia-
jonka jumalat suorittivat, Osiriksen balsamointia.
Legendan mukaan-
Osiris oli yksi ensimmäisistä jumalista maassa.
Mutta hänen veljensä Seth murhasi hänet-
ja levitti hänen ruumiinosansa ympäri Egyptiä.
Osiriksen vaimo tämän ruumiinosia pitkin Niiliä.
Anubiksen avulla hän kokosi Osiriksen uudelleen-
ja kääri hänet pellavakääreisiin herättäen hänet taas henkiin-
Tuonelan johtajana.
Siitä lähtien voimakkaat egyptiläiset balsamoittivat ruumiinsa-
jotta Osiriksen tavoin he voisivat elää ikuisesti.
Tämä kohtaus paljastaa kuninkaan ääritavoitteen-
eli olla täydellinen muumio-
ja syntyä onnistuneesti kuoleman jälkeiseen elämään.
Kuva edustaa muumioinnin alkuperän myyttiä.
Mutta se on peräisin Uuden kuningaskunnan-
ajalta yli tuhat vuotta ruumiiden balsamoinnin alun jälkeen.
Selvittääkseen miten muinaiset egyptiläiset muumioivat vainajansa-
arkeologien pitää löytää erittäin harvinainen kohde-
eli muumio Vanhasta kuningaskunnasta.
Saqqarassa-
tunnettu muumioasiantuntija Salima Ikram on pyydetty apuun-
etsimään yhtä Egyptin vanhimmista hautausmaista.
Hän syntyi Pakistanissa ja rakastui Egyptiin perhematkalla ollessaan 9.
Hän on koko uransa aikana tutkinut maan kuivattuja ruumiita-
eikä vain ihmisten.
Hän on tutkinut koirien, kissojen ja jopa leijonan muumioita.
Yli 4 000 vuotta vanhasta hautakammiosta-
arkeologi Mohamed Megahed on löytänyt yhden ihmismuumion.
Jos se on hautakammion omistaja-
se on yksi Saliman vanhimmista ja koskaan nähdyistä muumioista.
Olisi todella jännittävää löytää Vanhan valtakunnan muumio.
Olen tehnyt töitä kahden muumion parissa. Ne ovat harvinaisia-
mutta enimmäkseen-
hautapaikkoja on käytetty uudelleen Vanhan valtakunnan jälkeen-
joten toivottavasti Mohamed ei joudu pettymään.
Neljän vuoden ajan Mohamed on johtanut haudan tutkimuksia.
Salima, kiitos, että tulit.
Hänen löytönsä ovat hämmästyttäneet koko egyptologian maailmaa.
Hiekan ja irtokivien alta-
Mohamed löysi käytävän; se johti uskomattoman yksityiskohtaisesti ja-
värikkäästi maalattuun kammioon.
Hieroglyfit kertovat kammion kuuluvan eräälle Khuwylle-
kuningasperheen sukulaiselle, joka eli yli 4 000 vuotta sitten.
Läheisessä hautakammiossa-
oli neljä ruukkua muumioituja elimiä varten-
rikottu, tyhjä ja lattialle levitetty sarkofagi-
ja osasia muumiosta.
Se saattaa olla yksi vanhimpia löydettyjä egyptiläismuumioita.
Mutta onko kyseessä Khuwy vai huijari?
Viime vuonna Mohamedin tiimi löysi lisää muumioita-
hautakammion seinien läheltä, mutta myöhemmältä ajalta.
Jos hautakammion muumio on samalta ajalta-
se ei voi olla Khuwy.
Salima yrittää tunnistaa muumion identiteetin.
Tämä on valtava ja hyvin järjestelty makasiini, mashallah.
Jos kyseessä on Khuwy-
ruumis saattaa olla vastaus yhteen ikivanhaan kysymykseen.
Miten varhaisessa vaiheessa egyptiläiset ryhtyivät-
muumioimaan vainajiaan?
Lähellä Faiyumin keidaskaupunkia-
egyptiläisarkeologi Basem Gehad on pystyttänyt juuri leirin-
muinaiseen Philadelphian kaupunkiin tutkiakseen muumiointia-
Egyptin imperiumissa.
Lapsena Basemia kiehtoivat Egyptin arkeologiset salaisuudet-
ja joka viikonloppu hän kärtti isäänsä viemään hänet pyramideille-
tai Kairon egyptiläismuseoon.
Nykyään hän saa asua omalla kaivauspaikallaan kuukausien ajan.
Nämä ovat nukkumistelttamme, tässä on keittiö-
joka on pieni, ja kokki.
Hei, kokki!
Noin 2 000 vuotta pyramidien ajan jälkeen-
egyptiläiskuninkaiden aika päättyi.
Kreikka miehitti muinaisen Egyptin.
Kreikkalaisten tapoihin ei kuulunut vainajien säilöminen.
Basem haluaa tietää, miten valloitus vaikutti muumiointiin.
Kuten näette, pinnalla ei ole todisteita.
Vain hiekkaa ja aavikkoa.
Tänään hän metsästää harvinaista, koskematonta kreikkalaishautaa.
Nyt uusi valokuva satelliitista osoittaa, mistä kannattaa kaivaa.
Varjoisassa alueessa näemme satelliittikuvista-
että alue on kohollaan. Se voi olla kiinnostava kohde.
Mennään.
Basemin tiimi kuorii ohuen kerroksen tuulen puhaltamaa hiekkaa-
ja heti sen alta hän löytää lupaavan vihjeen.
Jos hauta on ryöstetty, hiekkaa ei ole.
Tällä alueella hiekka on hyvin tiivistä-
ja poistamme sen hyvin huolellisesti.
Minuuteissa Basemin työntekijät kaivavat esiin-
kiveen kaivetun kuuden hautakammion ääriviivat.
Mikä fantastinen löytö, mutta ovatko haudat koskemattomia?
Haluamme kovasti nähdä, mitä sisällä on.
Se saattaa kertoa monia ihania tarinoita-
kreikkalaisten ja egyptiläisten rinnakkaiselämästä.
Työntekijät siivoavat irtohiekan kustakin haudasta-
etsiessään koskematonta hautaa.
He taisivat löytää jotain.
Tiimini on löytänyt ilmeisesti hautaholvin-
joka on sinetöity, ja tiedämme sen siitä-
että 2 000 vuotta sitten sen sulkenut mies jätti sormenjälkensä-
sinetiksi.
Rikkomaton savisinetti katon yllä todistaa, ettei kukaan-
ole ryöstänyt tätä hautaa.
Muuraustyön alta pitäisi löytyä arkku-
ja sen asukas paljastaa, miten kreikkalaiskaupungissa-
Egyptissä haudattiin vainajat.
Jos löydämme puisen arkun, meitä onnistaa.
Ehkä löydämme saviarkun-
tai muumion tai luurangon. Katsotaan.
Sinetöidyssä haudassa voi olla egyptiläinen tai kreikkalainen ruumis.
Kotimaassaan muinaiset kreikkalaiset eivät muumioineet-
vainajiaan, mutta ehkä he omaksuivat egyptiläisten tavat?
Päästäkseen hautaan Basemin on rikottava sinetti-
ja hajotettava savitiilikatto.
Se oli suljettu hyvin tiukasti-
joten poistamme varovasti tiilen kerrallaan.
Haluamme nähdä sisälle.
Rakennustapa todistaa tämän olevan kreikkalaisten aikakaudelta.
Tiimin on poistettava muutamia tiiliä ennen sisälle katsomista.
Tiedämme hyvin, että suuremmat ovat vanhempia.
Ehkä savitiilin koosta päätellen kyse on toisesta vuosisadasta.
Yllätys!
Tiimi rikkoo haudan katon-
ja saa katsoa ensimmäistä kertaa sen sisältöä.
Voi. Tämä on ilmiömäinen!
Olen niin innoissani.
Kyseessä on koskematon hauta, uskomaton löytö-
ja juuri tätä Basem toivoi.
Maalatussa puuarkussa on harjakatto-
eikä pyöreä, kuten egyptiläisissä sarkofageissa.
Kreikkalaiset elivät rinta rinnan egyptiläisten kanssa Philadelphiassa-
ja tämä on lähes varmuudella harvinainen kreikkalaishauta.
Kysymys kuuluu, haudattiinko vainaja kreikkalaiseen-
vai egyptiläiseen tapaan?
Ennen kuin avaamme sen-
emme tiedä, onko sisällä muumio vai luuranko.
Haluamme odottaa.
Selvittääkseen asian Basemin on poistettava arkku rikkomatta sitä.
Gebeleinin autiomaassa aivan Luxorista etelään-
Meredith etsii todisteita Egyptin varhaisista kuolemanriiteistä.
Hän uskoo, että myytit, jotka saivat-
egyptiläiset muumioimaan ruumiit juontavat juurensa-
paljon muinais-Egyptiä aikaisemmalle ajalle.
Esihistorialliset kalliomaalaukset-
viittaavat aluen olleen pyhä paikka.
1800-luvulla arkeologit määrittelivät sen hautapaikaksi.
Tämä on yksinäinen, kuiva maisema-
ei pinnalta katsottuna paljon nähtävää-
mutta kivien ja hiekan alla-
on esihistoriallisia hautoja.
Vuonna 1896 eräs egyptologi British Museumista-
sai vihjeen huikeasta löydöstä.
Paikalliset maanviljelijät löysivät muumioituneen ruumiin-
joka oli säilynyt hämmästyttävän hyvin.
Käsivarren tatuoinnit sarvekkaista eläimistä olivat yhä näkyvissä.
Päässä kasvoi hieman punaista tukkaa-
mistä muumio sai lempinimensä "Ginger."
Vasemmassa lapaluussa oli pistohaava-
ja muumiolla oli murtunut kylkiluu.
Analyytikot totesivat muumion mieheksi-
joka oli elänyt 5 000 vuotta sitten.
Mutta miten ruumis oli säilynyt niin valtavan hyvin?
Meredith uskoo, ettei miehen muumiointia suunniteltu.
Se oli luonnon vahinko.
Valokuvassa ei näy kääreitä tai mitään-
mikä olisi säilönyt tätä muumiota.
Vaikuttaa siltä, ettei ruumista tarkoitettu muumioida.
Hiekka säilöi hänet.
Asiaan ei liittynyt rituaalia eikä taikuutta-
vaan luonnon kuivattava voima.
Satoja vuosia ennen ensimmäistä faaraota-
tämä mies asui hedelmällisillä tasangoilla Niilin rannoilla.
Mutta noin 20-vuotiaana-
häntä pistettiin julmasti selkään ja jätettiin kuolemaan.
Hänet haudattiin matalaan hautaan-
muutamien savitavaroiden kera ja peitettiin hiekalla.
Mutta aurinko ja kuuma hiekka kuivattivat hänen ruumiinsa nopeasti-
ja estivät sen mätänemisen-
joten hän pysähtyi aikaan ja tuli löydetyksi 5 400 v myöhemmin.
Arkeologit eivät ole löytäneet papyruksia-
joissa kerrottaisiin muumioinnin historiasta-
mutta Meredith uskoo sen kehittyneen luonnonoikuista.
Gebeleinin miehen kaltaiset muumiot inspiroivat egyptiläisiä-
valjastamaan luonnonvoimat. He uskoivat-
että heidän ruumiinsakin voisivat kestää ikuisesti.
Se on erittäin ilmiömäinen löytö.
Se kertoo meille, mistä muumiointi alkoi.
Aswanissa-
joen toisella puolella tiimi egyptiläisiä arkeologeja-
tutkii kaukaista nekropolista kukkuloilla.
He toivovat löytävänsä haudoista todisteita-
siitä, miten muinaiset egyptiläiset valmistelivat vainajansa-
tuonpuoleiseen elämään.
Muutamat löydetyt haudat antavat osviittaa siitä-
että aswanilaiset käyttivät hautapaikkaa 2 000 vuotta sitten.
Egyptin sivilisaatio oli rapistumassa.
Niilin rannoilla syntynyt-
arkeologi Sayed Elrawy-
on kävellyt näillä alueilla lapsuudestaan asti.
Paikka on korkealla, sinne on vaikea päästä, se on-
ihanteellinen hautausmaa.
Haudat rakennettiin kukkuloille turvaan ryöstäjiltä.
Täällä on aatelisia ja työmiehiäkin.
Tänään hän tutkii erehtymätöntä muotoa-
hautautunutta porraskuilua.
Hän uskoo sen johtavan vastauksiin vähävaraisten hautaustavoista.
Uskon, että haudan sisällä on paljon muumioita.
Olen onnekas arkeologi.
Ainoaa tapa testata onnea on kaivaa.
Vanhan valtakunnan nekropolisissa Saqqarassa-
Salima on kutsuttu tutkimaan muumioita rikkaan ihmisen haudassa.
Hän toivoo röntgenkuvan kertovan muumion identiteetin.
Kyseessä saattaa olla yksi vanhimmista löydetyistä muumioista.
Missä Khuwya pidetään?
Tässä on hra Khuwy.
Hei, hra Khuwy!
Otamme sen alas.
Teemme nyt näin.
- Otamme Khuwysta röntgenkuvan. - OK.
Meillä on sähköä. Kehitämme kuvan toisaalla.
- Täydellistä. - Niin helppoa, inshallah.
Hyvä on.
Salimalla on lupa skannata muumio-
mutta se on voimassa vain yhden päivän.
Hän turvautuu luotettavaan välineeseen-
arkeologin kenttä-röntgenlaitteeseen.
Röntgenlaitteemme taitaa olla peräisin 1980-luvulta.
Tiedän, se on vanhempi kuin jotkut meistä.
Mutta se on pieni ja helppo siirtää.
Huono puoli on se, ettei se ole digitaalinen-
ja pitää ottaa valokuvia-
jotka kehitetään, ja vasta sitten selviää, onnistuiko operaatio.
Ennen Khuwyn joutumista skannerin alle-
Salima suorittaa visuaalisen tutkimuksen.
Totuuden hetki.
Hän kohtaa muumion ensimmäistä kertaa.
Vain osasia ruumiista on jäljellä.
Pää puuttuu, mutta kylkiluut ovat tallella.
Lantiokin on.
Hän taisi olla aika lihava.
Hyvä, tukeva reisi.
Tuhannet vuodet Khuwyn haudassa-
eivät ole olleet armollisia tämän aatelisen muumiolle.
Jyrsijät ovat tainneet syödä tätä.
Jos tämä on Khuwyn ruumis, sitä ei ole paljon jäljellä.
Mutt muumioasiantuntija Salimalle-
se riittää kertomaan muumion säilömisestä.
Hän voi arvioida muumion iän.
Tämä haisee paremman laadun muumiolle.
Etenkin tuntuu olevan hartsin kyllästyttämä.
Siis katsokaa nyt tätä.
Se on hyvin laadukas.
Muinaiset balsamoijat kylvettivät ruumiit kalliissa puunmahlahartsissa-
joka säilöi lihan ennen ruumiin kietomista.
Tämä tekstiili on hyvin kaunista.
Tämä on hyvin laadukasta pellavaa.
Vau.
Muumio on kiedottu laadukkaimpiin siteisiin.
Se sopii tarkkoihin kuviin Khuwyn ylellisestä elämäntyylistä-
jota haudan seinillä kuvataan.
Khuwy oli korkea virkamies-
ja faaraon hovin jäsen pyramidiajalla-
lähellä Egyptin sivilisaation alkua.
Hautaan maalatut kohtaukset-
näyttävät, että hänellä oli varaa ylellisyyksiin ja hyvään ruokaan.
Haudasta löydetyt ruukut-
tehtiin vainajan muumioiduille elimille-
ja ne kertovat osansa korkea-arvoisista hautajaisista.
Tällaisella miehellä oli varaa käyttää balsamointihartseja-
ja hienoimpia kääreitä.
Mutta Salimalle pellavan laatu on myös hälytyskello.
Se on epätavallista.
Olen nähnyt näin hienoa pellavaa vain 21. dynastian aikana.
Egyptin faaraoiden 21. dynastia-
hallitsi yli tuhat vuotta Khuwyn ajan jälkeen.
Erittäin hienoa pellavaa ja kallista hartsia.
Jos tämä on Khuwy-
muumiointitaito oli paljon edistyneempää pyramidiajalla-
kuin asiantuntijat ovat uskoneet.
Hyvä, Mohamed, tulit vihdoin.
- Mitä sanot? - Hän on kaunis muumio.
Onko muita jäänteitä Vanhasta valtakunnasta...
- ...jotka on muumioitu näin? - Ei.
Tämä saattaa muuttaa muumioinnin historian-
jos se on Vanhasta valtakunnasta.
Jos tämä on Khuwy-
Saliman pitää kirjoittaa uudelleen omat kirjansa vanhoista muumioista.
Hän ei ole vielä vakuuttunut.
Hän tarvitsee lisätodisteita.
Kallioilla Aswanin yläpuolella-
Sayed tiimeineen viettää toista päiväänsä-
kaivaen uutta hautaa.
He toivovat sen kertovan, miten muinaiset egyptiläiset säilöivät-
ruumiita tuonpuoleiseen sivilisaationsa murtuessa.
He ovat kaivaneet useita tonneja hiekkaa portaiden ympäriltä.
Varhaisiltapäivän helteessä työ on uuvuttavaa.
Meillä ei ole suojaa.
Työ on tehtävä nopeasti kaivaaksemme haudat.
Sayed.
He taisivat löytää oven.
Jos haudassa on ruumiita-
niistä voi löytyä vihjeitä ruumiiden muumiointiin.
Saanko valoa?
Voi luoja.
Sayedin tiimi on löytänyt jotain epätavallista.
Harvinaisen hautakammion täynnä muumioita.
Täällä ei ole ilmaa.
Kivisarkofagin jäänteet-
viittaavat siihen, etteivät ruumiit ole haudan alkuperäisiä asukkaita.
Keitä he sitten ovat?
Työnjohtaja Abdul valmistelee muumion esitarkastusta varten.
Tämä muumio on hyvin hauras.
Näemme, että se on mies.
Abdul harjaa varovasti muumion kääreiden jäänteitä.
Tämä on ollut halpa muumiointi.
Näemme, ettei hän ole aatelinen.
Hän on köyhä mies.
Muumion tila viittaa siihen, ettei miehellä ollut varaa-
tilata laadukasta muumiointia.
Muut hänen mukanaan haudatut ovat huonosti säilyneitä.
Sayedilla ei ole tilaa tutkia muumion balsamointitapaa-
joten hän päättää siirtää ruumiin.
Näin huonosti säilynyt muumio voi hajota pienestäkin tärinästä.
Muinaisen Philadelphian nekropoliksessa-
lähellä Faiyumia Basem on vihdoin löytänyt koskemattoman-
muinasen kreikkalaisen haudan.
Egyptin valloittajat eivät harrastaneet muumiointia-
mutta mitä he tekivät Egyptissä?
Selvittääkseen asian hänen pitää siirtää 2 000 vuotta vanha arkku.
Siirrämme nyt sitä-
tiili tiileltä. Operaatio on herkkä.
Tiilien pääkerros on poistettu-
ja Basem voi tutkia hautaa koko pituudeltaan.
Yksityiskohtaiset koristeet arkussa varmistavat epäilyt.
Olen 100% varma siitä, että tämä on kreikkalainen.
Mutta meidän on oltava nopeita. Emme voi altistaa sitä auringolle-
joten nostamme sen haudasta.
Tiimi ei tiedä, miten hajonnut arkun kansi saattaa olla.
Pienikin virhe voi olla katastrofaalinen.
Tämä on hyvin stressaavaa.
Yksikin arkulle putoava savitiili voi tuhota sen-
joten meidän on oltava varmoja.
Tiimi siirtää systemaattisesti juuri tarpeeksi tiiliä-
avaamaan aukon, josta arkku mahtuu ulos.
Sisällä on ahdasta-
joten yritämme saada hieman lisätilaa.
Arkku on hyvin hauras ja sensitiivinen.
Basem ei halua tuhota enempää-
arvokasta hautarakennetta kuin on tarpeen-
mutta arkku on saatava ulos.
Haudasta poistettu-
tarkasti maalattu arkku ja sen asukas ovat suuremmassa vaarassa-
kuin viimeiseen 2 000 vuoteen.
Vien nyt arkun varjoon-
heti, sillä se on hyvin herkkä.
Siirrämme sen autoon ja sitten telttaan.
Siirrämme sen.
Mennään, pojat!
Onpa sisällä muumio tai luuranko-
arkku saattaa kertoa, miten Egyptin vallanneet kreikkalaiset-
hautasivat kuolleensa.
Kukkuloilla Aswanin yllä-
Sayedin muumio on päässyt perille analyysitelttaan.
On selvää, että muumion kohtalo on ollut traumaattinen.
Muumiossa on reikä.
Se on ryöstöstä.
Balsamoijat asettivat rikkaiden muumioiden kääreisiin arvokiviä-
taianomaiseksi suojelukseksi.
Mutta köyhillä ei ollut varaa sellaiseen ylellisyyteen.
Ehkä rosvot lähtivät tyhjin käsin.
Salaisuudet miehen muumiointi- tavasta piilevät kääreissä.
Mutta Sayed pelkää kääreiden poistamisen tuhoavan muumion.
Tiimin pitää löytää enemmän alemman luokan muumioita-
selvittääkseen köyhien ihmisten muumiointitapoja.
Toisaalla Sayedin kollega, arkeologi Hala Hussein-
on tutkinut viikkojen ajan erilaista hautaa.
Hän on löytänyt myös muumioita tai niiden osia.
Halan haudassa on noin 20 muumion jäänteet-
mutta kamalassa tilassa.
Merkit ampiaispesistä viittaavat niiden aiheuttaneen osansa tuhosta.
Mutta tuhossa muumioiden ruumiit ovat myös paljastuneet-
joten Hala voi nähdä kääreiden alle-
ja tutkia enemmän merkkejä siitä, miten tavalliset ihmiset-
yrittivät säilöä vainajat.
En usko näiden olleen rikkaita tai aatelisia-
sillä muumiointi kertoo muuta.
Uskon näiden olevan köyhiä ihmisiä.
Nekropoliksessa on lähes 300 hautaa.
Kukin saattaa olla ikuinen koti tusinoille tavallisille ihmisille.
Arkeologit saattavat muodostaa kuvaa niiden historiasta.
Jokainen hauta kaivettiin alkujaan yhdelle muumiolle-
ja sinne pantiin hiekkakiviarkku.
Sukulaiset lisäsivät hautoihin ruumiita ihmisten kuollessa-
kunnes koko perhe oli kuollut tai muuttanut pois.
Satoja vuosia myöhemmin unohtuneet haudat käytettiin-
uudelleen ja täytettiin huonosti muumioiduilla ruumiilla-
ennen kuin haudat ryöstettiin-
ja muumiot tuhottiin.
Useimmat Halan haudan muumiot ova liian mädäntyneitä, jotta-
tiimi voisi selvittää muumiointitapoja.
Mutta yhdessä on karmiva vihje.
Seinän kolosesta Hala löytää rikkoutuneen muumion.
Kyseessä on vauva.
Tässä on jäänteet-
tai vain osa lapsen ruumista.
Ruumiin sisällä on keppi.
Keppi asetettiin pitämään päätä paikallaan.
Se viittaa ruumiin alkaneen jo mädäntyä balsamointivaiheessa.
Köyhät muumioivat ruumiit huonosti ja liian myöhään.
Jäljelle jääneistä osasista-
voidaan päätellä, että muumiot eivät saaneet levätä rauhassa.
Hyönteiset tuhosivat ne, ryöstäjät häpäisivät ne-
ja vaatimattomat arvoesineet poistettiin kääreistä.
Mutta ainakin Sayedille-
muumiot auttavat kertomaan tavallisten ihmisten kohtaloita-
egyptiläisen sivilisaation loppuvaiheissa.
He rakensivat hautansa kukkuloille-
mutta rosvot löysivät ne silti.
Minulle arkeologina muumio on kuitenkin aarre.
Saqqarassa-
Saliman tiimi valmistelee Khuwyn haudan muumiota kuvaan.
He toivovat oppivansa lisää ruumiista-
ja tunnistavansa sen 4 400 vuotta vanhaksi aateliseksi-
ja yhdeksi vanhimmsta egyptiläismuumioista.
Mutta Mohamedilla on lilsätodisteita.
Varakkaiden muumioiden elimet poistettiin mätänemisen estämiseksi.
Ne asetettiin muumioiden vierelle kanooppiruukkuihin.
Mohamed löysi neljä sellaista muumion vierestä.
Ne ovat kauniita.
Erittäin hienoja.
- Ja suljettu hyvin. - Kaikki oli sinetöity.
Oi!
- Katsohan. - Kyllä.
Hyvänen aika.
Tämä on vanhasta valtakunnasta, Salima.
Ruukut ovat siltä ajalta.
Sataprosenttisesti.
Vanhasta valtakunnasta.
Pilailetko? Vaihtokauppa!
Mukavaa.
Tässä on paljon kääreitä, jotka ovat hartsin ja öljyjen peitossa-
tai mitä tämä musta mönjä onkaan.
Miten mukavaa.
Jos ruukkujen hartsi sopii muumioista löydettyyn-
molemmat ovat peräisin Vanhan valtakunnan ajalta.
Muumion poikkeavan hyvälaatuinen pellava voi kumota vuosien-
ajattelutavan ja todistaa, että jo 4 000 vuotta sitten muumioitiin-
edistyneemmällä tavalla kuin on uskottu.
Mutta moderni kemikaalitesti kestää kuukausia.
Röntgenkuva voi viedä tiimin askelta lähemmäs varmistamaan-
että kyseessä on Vanhan valtakunnan aatelinen, Khuwy.
Haluamme sen olevan Khuwy.
Ajatella, että joku löytää Vanhaa valtakuntaa haudastaan!
Se on fantastista.
Jos Salima voi todeta muumion sukupuolen ja sosiaalisen aseman-
tunnistaminen helpottuu.
Yksi.
Hän lähettää sarjan röntgenkuvia muumoituneisiin-
jäänteisiin ja fotografiselle laatalle.
Valmista tuli!
Juhlitaan!
Mutta hänen lupansa on loppumassa-
joten Saliman analyysi riippuu kuvien tarkkuudesta.
Nyt vaikein osuus.
Illan laskeutuessa Saqqaraan-
Salima toivoo ottamiensa röntgenkuvien valaisevan-
selkeämmin Khuwyn haudan muumion tarinaa-
ja varmistavan hänet mieheksi.
Kehittääkseen kuvat-
hän kastelee laatat varovasti erilaisiin kemikaaleihin.
Tämä on aika ihmeellistä, sillä käsissäni on tyhjä sivu-
johon ilmestyy jotain kuin taikaiskusta.
Älä avaa vielä.
Hän ei voi antaa filmin valottua muulle kuin punaiselle valolle.
Toivottavasti tämä ei ole liian kirkas.
Laatat on kastettava juuri oikeaksi ajaksi kuhunkin kemikaaliin.
Jos tapahtuu virhe, koko työ menee hukkaan.
Tämä on joka kerta seikkailu. Meillä on vain yksi tilaisuus-
ja taustalla pelko, ettemme saa yhtään mitään-
vaan näemme tyhjän sivun-
mikä on kauheaa.
Viimeisen valotuksen jälkeen-
Salima voi tarkastella tuloksia.
Zainab? Voit sytyttää valot.
Tämä näyttää tyhjältä.
Voi ei! Siinä on nikamia! Luojan kiitos.
Mikä helpotus. Voi luoja.
Luulin, että mokasimme Voi luoja.
Laatat ripustetaan kuivumaan-
ja Salima ja Mohamed näkevät lopulta muumion ihon alle-
toivoen sen olevan Khuwy.
Katso tuota!
Ensimmäinen työ on varmistaa muumion sukupuoli.
- Joo. - Onko se varmasti mies?
Kyllä. Hän on mies.
- Hän on mies. - Mies.
Hän on mies!
Kuva selkärangasta kertoo lisätarinoita.
Nikamien kasvu todistaa muumion olleen ylipainoinen-
mikä oli varma merkki aatelisuudesta.
Hän oli lihava ja suurikokoinen.
Hän oli pitkä mies. Mashallah, se sopii hienoihin hautajaisiin.
Näyttävät Vanhan valtakunnan luilta.
Röntgenkuvista ei voi vielä päätellä kaikkea, mutta-
hyvin muumioitu ja hyvinsyönyt mies samalta ajalta kuin ruukut-
on merkittävä löytö.
Hän saattaa todella olla Khuwy.
Ja jos hän on, asiantuntijoiden on mietittävä uudelleen-
miten edistynyttä muumiointi oli Egyptin muinaisimmalla kaudella.
Tämä on ainoa haudasta löytynyt muumio.
Sen pitäisi olla haudan omistaja.
Emme ole nähneet muumiointia Vanhassa valtakunnassa-
mutta aina on ensimmäinen kerta.
Tosi coolia!
Olemme löytäneet korkea-arvoisen haudan-
jonka sisältä löytyi vauras, taidokkaasti muumioitu ruumis.
Ne sopivat yhteen.
Jos tämä on todella Khuwy, kyseessä on läpimurto historiassa.
Muumioiden nousun tarina pitää kenties kirjoittaa uudelleen.
Faiyumin ulkopuolella vanhan Philadelphian nekropoliksessa-
Basem on koonnut taitavimmat asiantuntijansa telttaan.
Ruumis arkussa voi kertoa Basemille muumioinnista-
kreikkalaisten vallattua Egyptin.
Puhdistamme sen pehmeillä harjoilla-
ja yritämme nostaa arkun kannen.
Se on erittäin riskialtista.
Arkun päällä on suuri halkeama-
joten toivottavasti tämä sujuu hyvin.
Tiimi poistaa tomua arkun kulmista.
Silloin heidän sormensa eivät lipeä helposti kantta nostettaessa.
Olemmeko valmiit avaamaan?
Valmiina? Hyvin varovasti.
Näen tällaista ensi kertaa.
En muista nähneeni mitään tällaista museoissa.
Se on uskomaton...
Olen sanaton.
Arkun sisällä on pieni luuranko peruskääreissä-
mutta myös patsas.
Taideteos on kreikkalaisesta terracotta-savesta tehty jumalatar-
mutta hahmojen laittaminen arkkuun on täysin egyptiläinen tapa.
Se oli egyptiläisten vaikutusta-
joka sekoittui kreikkalaisiin myytteihin.
Näemme, miten etniset ryhmät vaikuttivat toisiinsa.
Antropologi Abdallah tutkii ruumiin.
Tämä on naisen kallo.
Ihoa ja hiuksia.
Luuranko on nuori tyttö-
jossa on selviä todisteita muumioinnista.
Mukana on kääreitä-
mikä on kiinnostavaa, sillä arkku on Kreikasta.
Mutta he alkoivat oppia egyptiläisiltä käärimistä-
ja muumiointia.
En ole koskaan nähnyt mitään vastaavaa aiemmin.
Hiusten ja ihon jäänteet muumiossa näyttävät-
että sata vuotta sen jälkeen, kun kreikkalaiset valtasivat Egyptin-
he aloittivat omat, pyhät hautajaisrituaalinsa-
ja omaksuivat egyptiläisiä, myös muumioinnin.
Hautajaisiin ja muumioihin-
sisältyy paljon tunteita.
Rakastettuja ihmisiä ja perheitä.
Voi kuulla heidän äänensä ja nähdä kasvonsa.
Tällä paikalla-
voi ymmärtää kulttuurin vahvuuden.
Muinaiset egyptiläiset keksivät ja olivat edelläkävijöitä-
balsamoinnissa ja muumioinnissa.
Kreikkalaiset omaksuivat samat tavat.
Jokaisen uuden löydetyn ruumiin myötä-
Egyptin muumioiden tarina selkenee.
Sattumalta aavikon hiekan muumiomien ruumiiden innoittamana-
pyramidiajan balsamoijat hioivat tekniikoitaan-
säilöäkseen ruumiin aikaan.
3 000 vuoden ajan tämä tapa kehittyi ja levisi-
faaraoista tavallisiin egyptiläisiin.
Muumion myytti ja taikuus oli tarpeeksi vaikuttavaa-
lumoaan jopa maan vallanneet kreikkalaiset.
Kaikki tavoittelivat ylösnousua ja ikuisen elämän ylellisyyttä.
Suomennos: Kristiina Laine